· સત્તા ટકાવવા અલગ પક્ષ બનાવવો અને પછી ટેકો આપનારી કોંગ્રેસમાં ભળી જવું એ બે કિસ્સા ચીમનભાઈ પટેલ અને શંકરસિંહ વાધેલા નામે છે. ૧૯૯૦માં ચીમનભાઈ જનતા દળ - ગુજરાત અને ૧૯૯૫-૯૬માં શંકરસિંહે મહાગુજરાત જનતા પાર્ટી અને રાષ્ટ્રીય જનતા પાર્ટી બનાવીને કોંગ્રેસનો ટેકો લીધેલો પછી કોંગ્રેસમાં ભળી ગયા હતા. ચીમનભાઈએ તો નવનિર્માણ આંદોલનથી સત્તા છીનવાઇ ગયા પછી ‘કિમલોપ’ (કિસાન મજદૂર લોકપક્ષ) રચેલો. જનતા સરકારને ટેકો આપેલો અને પાછો ખેંચી લઇ બા. જ. પટેલની સરકારને ગબડાવેલી.